1.  ปัจจัยความเสี่ยง

  ปัจจัยความเสี่ยงที่ส่งผลกระทบในเชิงลบต่อผลการดำเนินงานของบริษัทฯ มีรายละเอียดดังต่อไปนี้

1.  ความเสี่ยงด้านทรัพยากรบุคคล

ความเสี่ยง

  การประสบความสำเร็จทางธุรกิจของบริษัทฯ นั้น
  ส่วนใหญ่แล้วจะขึ้นอยู่กับการบริหารงานของผู้บริหารหลัก โดยเฉพาะ ดร. ปีเตอร์ จอห์น
  บริมเบิล และนายจอร์จ เดย์ ฮุกเกอร์
  ซึ่งเป็นบุคลากรหลักในการขยายธุรกิจและเป็นผู้บริหารงานของบริษัทฯ
  โดยทั้งสองท่านเป็นผู้ถือหุ้นของบริษัทฯ และโดยเฉพาะ ดร. ปีเตอร์ จอห์น บริมเบิล
  เคยดำรงตำแหน่งกรรมการผู้อำนวยการ แต่ปัจจุบันได้ลาออกจากบริษัทแล้ว และนายจอร์จ เดย์
  ฮุกเกอร์ ปัจจุบันดำรงตำแหน่งประธานฝ่ายที่ปรึกษาทางธุรกิจ
  เคยดำรงตำแหน่งในฐานะกรรมการผู้จัดการตั้งแต่บริษัทฯ เริ่มก่อตั้งในปี 2537 นายจอร์จ เดย์
  ฮุกเกอร์นั้นบริษัทฯ
  พึ่งพาเนื่องจากประสบการณ์ในการเป็นที่ปรึกษาสำหรับนักลงทุนต่างชาติที่มาลงทุนในประเทศไทยเป็นเวลากว่า
  10 ปี และสามารถนำความรู้
  ความเข้าใจในการลงทุนในประเทศไทยเพื่อเสนอต่อลูกค้าได้เป็นอย่างดี

  ดังนั้นการขาดผู้บริหารงานหลักหรือการเกิดความล้มเหลวในการสร้างแรงจูงใจเพื่อรักษาบุคลากรที่มีความสามารถอาจส่งผลกระทบในเชิงลบต่อการดำเนินงานของบริษัทฯ
  ได้ จึงมีความจำเป็นที่บริษัทฯ จะจูงใจให้บุคลากรเหล่านั้นทำงานกับบริษัทฯ ต่อไป

  นอกจากนี้ การแข่งขันในการสรรหาบุคลากรที่มีคุณสมบัติครบถ้วนในธุรกิจการเป็นที่ปรึกษา
  การให้บริการด้านข้อมูลและงานการวิจัย
  รวมถึงธุรกิจที่เกี่ยวข้องกับการสื่อสารหรือที่เกี่ยวข้องกับอินเทอร์เน็ต
  มีความรุนแรงเพิ่มมากยิ่งขึ้นจากในอดีต ส่งผลให้บริษัทฯ
  ต้องหากลยุทธ์ที่จะกระตุ้นและรักษาบุคลากรที่มีความสามารถและบุคลากรในระดับผู้บริหาร

มาตรการเพื่อลดความเสี่ยง

บริษัทได้ทำสัญญาว่าจ้างระยะยาว (3 ปี) กับ นายฮุกเกอร์ โดยเริ่มตั้งแต่วันที่ 24 กรกฎาคม
2543 ถึง 23 กรกฎาคม 2546 ภายหลังที่สัญญาหมดอายุแล้ว
กรรมการผู้บริหารจะต่อสัญญาแบบปีต่อปีกับบริษัทฯ โดยความเห็นชอบจากทั้งสองฝ่าย
ทั้งนี้ถ้าสัญญาฉบับแรกและฉบับต่อๆ มาหมดอายุ
แล้วฝ่ายใดฝ่ายหนึ่งต้องการยุติสัญญาก็สามารถกระทำได้โดยแจ้งล่วงหน้าเป็นลายลักษณ์อักษรก่อนเป็นเวลา
3 เดือน

นอกจากนี้ บริษัทฯ ยังได้ทำสัญญาจ้างงานอย่างเป็นทางการกับพนักงานอาวุโสและเจ้าหน้าที่ในระดับ
ต่างๆ ที่มีบทบาทสำคัญต่อบริษัทฯ
โดยสัญญาจ้างงานของพนักงานอาวุโสสามารถยกเลิกได้โดยแจ้งล่วงหน้า 3 เดือน นอกจากนี้
บริษัทฯ ยังได้จัดให้มีโปรแกรมการฝึกฝนพัฒนาสำหรับพนักงานเพื่อเป็นการสร้างแรงจูงใจ
โดยการฝึกฝนจะประกอบด้วยการเข้าร่วมการสัมมนาและการฝึกอบรมต่าง ๆ
ทั้งภายในและภายนอกบริษัทฯ
ซึ่งผู้บริหารเชื่อว่าการส่งเสริมให้พนักงานมีความรู้และพัฒนาอย่างต่อเนื่อง
จะเป็นการสร้างความซื่อสัตย์ต่อองค์กรในระยะยาว

  นอกจากนี้ คณะกรรมการบริหารของบริษัทฯ ได้จัดทำหลักเกณฑ์การให้โบนัสประจำปี
  ซึ่งขึ้นอยู่กับกำไรที่แต่ละแผนกสามารถทำได้และกำลังพิจารณาโครงการการเสนอขายหลักทรัพย์แก่กรรมการและ/หรือพนักงาน

2.  ความเสี่ยงที่เกิดจากการลงทุนในธุรกิจใหม่

ความเสี่ยง

-   ความเสี่ยงจากการลงทุน

บริษัทฯ มีโครงการที่จะลงทุนในบริษัทที่ได้รับความเชื่อถือในงานบริการด้านข้อมูล (Information)
งานวิจัย (Research) ธุรกิจพาณิชย์อิเล็กทรอนิกส์ (E-Commerce) และธุรกิจอื่นๆ ที่เกี่ยวข้อง
นอกจากนี้บริษัทฯ มีแนวโน้มที่จะขยายการบริการงานวิจัย งานที่ปรึกษาทางธุรกิจ
และงานสื่อสิ่งพิมพ์ที่มีอยู่โดยจะขยายการเติบโตจากการพัฒนาภายในหน่วยงานของบริษัทฯ
และการควบรวมกิจการกับธุรกิจที่มีอยู่แล้ว

อย่างไรก็ดีการลงทุนดังกล่าวอาจให้ผลตอบแทนไม่สูงตามที่คาดหวังไว้ หรืออาจเกิดผลขาดทุน
เนื่องจากปัจจัยภายนอกที่บริษัทฯ ไม่สามารถควบคุมได้

-   ความเสี่ยงจากการบริหาร

เนื่องจากบริษัทฯ อยู่ในระยะเริ่มต้นสายงานธุรกิจใหม่
ดังนั้นข้อมูลและตัวเลขทางการเงินในอดีตจึงอาจจะไม่มีความหมายเพียงพอสำหรับนักลงทุนที่จะนำมาใช้ในการประเมินบริษัทฯ
และผลการดำเนินงานในอนาคต บริษัทฯ
มีประสบการณ์ค่อนข้างน้อยในส่วนที่เกี่ยวข้องกับธุรกิจพาณิชย์อิเล็กทรอนิกส์ กลยุทธ์ของบริษัทฯ
สำหรับธุรกิจนี้อยู่ในระหว่างการเตรียมการ
ดังนั้นรายได้และกระแสเงินสดจากการดำเนินงานของธุรกิจใหม่จึงอาจจะไม่สะท้อนภาพที่แท้จริง
การเพิ่มสายงานธุรกิจใหม่นี้ ทำให้บริษัทฯ
ต้องจัดหาบุคลากรและลงทุนในระบบเครือข่ายและอุปกรณ์พื้นฐานในระบบคอมพิวเตอร์เพิ่มขึ้น
ผลการดำเนินงานในอนาคตส่วนหนึ่งจึงขึ้นอยู่กับการใช้ประโยชน์จากระบบโครงข่ายและอุปกรณ์พื้นฐาน
รวมถึงการควบคุมการบริหารด้านการลงทุน การปรับปรุงการประสานงานระหว่างหน่วยงานต่างๆ
การสร้างระบบการจัดการสารสนเทศและระบบการสื่อสาร
และการคัดสรรบุคลากรโดยเฉพาะแผนกสื่อสิ่งพิมพ์และธุรกิจออนไลน์
นอกจากนี้ความสำเร็จในการขยายธุรกิจเข้าสู่ธุรกิจพาณิชย์อิเล็กทรอนิกส์นี้ยังขึ้นอยู่กับปัจจัยภายนอกอีกหลายประการที่บริษัทฯ
ไม่สามารถควบคุมได้ เช่น
การเจริญเติบโตอย่างรวดเร็วและการรักษาอัตราการเจริญเติบโตของการใช้อินเทอร์เน็ตในประเทศไทยและประเทศทางแถบภูมิภาคเอเชีย

ดังนั้นจึงไม่สามารถรับประกันได้ว่ากลุ่มผู้บริหารและบุคลากรจะสามารถบริหารและดำเนินธุรกิจที่มีการเปลี่ยนแปลงอย่างรวดเร็วเช่นนี้ให้ประสบความสำเร็จ
และการดำเนินงานที่ผิดพลาดนั้นก็อาจมีผลกระทบที่มีนัยสำคัญต่อผลการดำเนินงานของบริษัทฯ

มาตรการเพื่อลดความเสี่ยง

บริษัทฯได้จัดตั้งคณะกรรมการจัดการลงทุนซึ่งคัดเลือกโดยคณะกรรมการเพื่อทำหน้าที่ควบคุมดูแลและตรวจสอบแผนงานนโยบายการลงทุน
ซึ่งนโยบายนี้จะเปลี่ยนแปลงไปตามประเภทอุตสาหกรรมของกลุ่มบริษัทเป้าหมายที่ดำเนินการอยู่และสภาพตลาดและเพื่อเป็นการลดผลกระทบที่อาจเกิดขึ้นจากความเสี่ยงนี้

1.  ความเสี่ยงจากระบบควบคุมภายใน

บริษัทฯ เป็นองค์กรขนาดเล็กมีจำนวนพนักงานประมาณ 73 คน ดังนั้นในปัจจุบันบริษัทฯ
จึงยังไม่มีแผนกควบคุมภายใน อย่างไรก็ดีบริษัทฯ
มีการกำหนดนโยบายและแนวทางการควบคุมภายในโดยคณะกรรมการบริหาร

มาตรการเพื่อลดความเสี่ยง

คณะกรรมการบริษัทฯได้วางแนวทางปฏิบัติให้ผู้บริหารพิจารณาจัดตั้งคณะกรรมการตรวจสอบภายใน 3
ปีหลังจากเข้าจดทะเบียนในตลาดหลักทรัพย์ ใหม่

นอกจากนี้คณะกรรมการบริหารยังมีหน้าที่ตรวจสอบการปฏิบัติงานประจำวันแทนคณะกรรมการ
โดยมีแนวทางการปฏิบัติที่ชัดเจนในการสั่งจ่ายเช็ค การสั่งซื้อสินค้า
และอำนาจในการเซ็นต์พร้อมวงเงิน

2.  ความเสี่ยงที่เกิดจากความเสียหายของฐานข้อมูลของบริษัทฯ

ความเสี่ยง

เนื่องจากบริษัทฯ ให้บริการทางด้านข้อมูล งานวิจัย และธุรกิจพาณิชย์อิเล็กทรอนิกส์
ซึ่งฐานข้อมูลถือเป็นสินทรัพย์ที่สำคัญในการดำเนินธุรกิจ โครงสร้างพื้นฐานด้านเครือข่ายของบริษัทฯ
อาจเสียหายได้ง่ายเมื่อได้รับโปรแกรมคอมพิวเตอร์ที่มีไวรัส
หรือการถูกทำลายในลักษณะอื่นที่คล้ายคลึงกันจากลูกค้าหรือผู้ใช้อินเทอร์เน็ต
โปรแกรมคอมพิวเตอร์ที่มีไวรัส การลักลอบเจาะฐานข้อมูลหรือปัญหาอื่นๆ
อาจเป็นสาเหตุของปัญหาดังต่อไปนี้

-   การรบกวน ความล่าช้า หรือการสิ้นสุดการให้บริการแก่ลูกค้าของบริษัทฯ

-   ความเสียหายของระบบความปลอดภัยต่อข้อมูลลับของบริษัทฯ และข้อมูลลับในส่วนของลูกค้า

-   การฟ้องร้องที่ก่อให้เกิดค่าใช้จ่ายสูง

อย่างไรก็ตามบริษัทฯ ได้มีการจัดทำระบบสำรองการเก็บฐานข้อมูลที่สำคัญ
เพื่อป้องกันความเสียหายหรือชำรุดของฐานข้อมูล

มาตรการเพื่อลดความเสี่ยง

บริษัทฯ ได้จัดทำระบบสำรองข้อมูลหรือข้อมูลที่มีความสำคัญในฐานข้อมูล
นอกจากนี้ในส่วนของการป้องกันการเจาะเข้าฐานข้อมูลของบริษัทฯ จากแฮกเกอร์ (Hackers)
ปัจจุบันบริษัท ฯ มีรองประธานฝ่ายเทคโนโลยีสารสนเทศปรุงระบบคอมพิวเตอร์
เป็นหนึ่งในคณะผู้บริหารของบริษัทฯ ได้เข้ามารับผิดชอบในงานเหล่านี้อย่างเต็มตัว
โดยเน้นการรักษาความปลอดภัยของฐานข้อมูลโดยเฉพาะการป้องกัน